**RAZPIS ZA USPOSABLJANJE ŠTUDENTOV FAKULTETE ZA VARNOSTNE VEDE UNIVERZE V MARIBORU V MULTISENZORNEM PROSTORU NA**

**LAUREA UNIVERSITY OF APPLIED SCIENCES, FINSKA: 24. – 30. november 2024**

V okviru mednarodnega projekta Erasmus+ Joint eStories: Journeys from Fear to Fair (JeS) bo v novembru 2024 na Laurea University of Applied Sciences na Finskem potekalo usposabljanje v multisenzornem prostoru. Usposabljanja se bo s študenti udeležila vodja projekta Erasmus+ JeS na UM FVV, izr. prof. dr. Danijela Frangež.

S tem razpisom bosta izbrana dva študenta, ki se bosta udeležila usposabljanja.

Na usposabljanje se lahko prijavijo dodiplomski in podiplomski študenti, ki so opravili izpit pri vsaj enem od naslednjih predmetov: Kriminalistika (VS), Organizirana kriminaliteta (VS), Gospodarska kriminaliteta (VS), Kriminalistična taktika in tehnika (UN), Kriminalistična metodika (UN), Transnacionalna kriminaliteta (UN), Kriminalističnoobveščevalna dejavnost in kriminalistična strategija (UN), Kriminalistika in forenzične znanosti (MAG), Preiskovanje izbranih oblik kriminalitete (MAG), Kriminaliteta belih ovratnikov (MAG), Oblikovanje strategije preiskovanja kriminalitete (MAG).

Iz sredstev projekta Erasmus+ JeS se študentom plačata letalska karta in prenočišče.

Študenti sami krijejo stroške prevoza do letališča in nazaj, prevoze na Finskem, stroške zavarovanja za tujino, stroške prehrane in morebitne druge stroške, povezane s potovanjem.

**V okviru usposabljanja bodo študenti morali:**

* aktivno sodelovati pri pripravi in izvedbi vseh aktivnosti za usposabljanje na Finskem;
* pripraviti vizualno predstavitev v angleščini in jo predstaviti v multisenzornem prostoru na Finskem;
* pripraviti video posnetek o izbrani temi, povezani s projektom;
* pripraviti analizo izbranega primera s področja trgovine z ljudmi in jo vizualno predstaviti;
* izpolniti poročila in drugo dokumentacijo, povezano z aktivnostmi pri projektu.

**Pogoji za udeležbo:**

* status študenta v študijskem letu 2024/25;
* aktivno znanje angleškega jezika, ker bo celotno usposabljanje potekalo v angleščini; vključno s pripravo predstavitev, video posnetkov in ostalih aktivnosti, povezanih s projektom.

**Če se bosta prijavila več kot dva študenta, bo potekal izbor, ki bo vključeval:**

* povprečno oceno preteklega študijskega leta (če študent magistrskega programa 1. letnika še ni opravil izpitov za tekoče študijsko leto, se upošteva skupna povprečna ocena dodiplomskega študija) – *15 % končne ocene za izbor*;
* oceno že opravljenega kriminalističnega predmeta; če je študent opravil več kriminalističnih predmetov, se bo upoštevalo povprečje opravljenih predmetov – *15 % ocene končne ocene za izbor*;
* oceno pripravljene vsebinske naloge, ki jo oceni izr. prof. dr. Danijela Frangež (**navodila za pripravo so navedena spodaj**) – *70 % končne ocene za izbor*.

Štirje najbolje ocenjeni študenti bodo vabljeni na razgovor pred tričlansko komisijo. Po opravljenih razgovorih bosta izbrana dva študenta, ki se bosta udeležila usposabljanja.

V kolikor imata dva študenta na koncu enako število točk, ima prednost tisti, ki še ni bil na izmenjavi/študiju v tujini, oziroma je v višjem letniku študija. V kolikor sta tudi po tem kriteriju izenačena, kandidata izbere komisija glede na rezultat intervjuja.

Končni izbor bo upošteval kriterij enakomerne zastopanosti obeh spolov (razmerje 1:1).

**Rok za prijavo:** najkasneje do 30. 5. 2024 do 13.00 ure na e-naslov danijela.frangez@um.si pošljite spodaj navedeno vsebinsko nalogo. V zadevo e-sporočila napišite: Prijava na usposabljanje na Finskem.

O rezultatih vsebinske naloge in morebitnem povabilu na razgovor pred komisijo boste obveščeni preko e-pošte.

Z morebitne dodatne informacije glede izvedbe usposabljanja lahko pišete na danijela.frangez@um.si.

**Vabljeni k prijavi.**

**VSEBINSKA NALOGA - NAVODILA**

Name and surname:

photo

E-mail:

Year of study:

Previous study abroad:

YouTube video hyperlink (see instructions below): (*Check if the link works.*)

1. **Essay assignment: Criminal investigation of human trafficking in Slovenia**

The goal is to prepare the text on the academic level, using APA 7 for references.

The length of the text: 700 words.

Language: English

Font: Calibri; Font size: 11; Spacing: 1,15; Page margin: 2,2 cm

1. **Create a video which must include two components:**
* Why you wish to attend the training in Finland (1 minute)
* What is multisensory space and how can we use it in teaching criminal investigation (1 minute 30 seconds)

Video must be **2:30** long.

Language: English.

You have to upload the video to YouTube (privacy settings: shared only with link) and place the link in the header (see above). Be creative.